Diari Oficial de la Generalitat Valenciana


Sumari del DOGV 3539, del 15-07-1999 (1999/6597)

ORDRE de 16 de juny de 1999, de la Conselleria de Presidència, per la qual es convoquen ajudes per a equipament de les agrupacions locals i associacions o entitats que despleguen activitats de projecció civil.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6597


Data del document
:   16-06-1999

Organisme emissor
:   Conselleria de Presidència

Tipus de document
:   Ordre

Descriptors 

:   * protecció civil
    * associació
    * suport econòmic

ORDRE de 16 de juny de 1999, de la Conselleria de Presidència, per la qual es convoquen ajudes per a equipament de les agrupacions locals i associacions o entitats que despleguen activitats de projecció civil. [1999/X6597]
  
La creixent importància que els ciutadans atorguen a la seua autoprotecció, front als riscos que amenacen el seu entorn sociolaboral, com també la creixent col·laboració ciutadana, solidària, altruista i voluntària amb els serveis relacionats amb protecció civil en emergències extraordinàries, han donat lloc a una important demanda social per participar en activitats de voluntariat de protecció civil, a través d'agrupacions permanents, principalment d'ordre local.
  
Coneixedora de les iniciatives posades en pràctica des de diversos ajuntaments i col·lectius, a favor d'un voluntariat que col·labore i participe amb les administracions públiques en les tasques relacionades amb la protecció civil, la Conselleria d'Administració Pública va iniciar, durant l'any 1994, una campanya per a promocionar i fomentar la creació d'agrupacions amb aquesta finalitat, així com donar suport a les ja existents.
  
En la seua virtut, i a proposta de la Direcció General d'Interior,
  
ORDENE
  
Article 1
  
L'objecte de la present ordre és fomentar la vinculació voluntària i desinteressada dels ciutadans a la protecció civil, a través d'organitzacions orientades a la prevenció de riscos i a l'actuació en cas d'emergències extraordinàries.
  
Article 2
  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Presidència tinga subscrits acords de col·laboració en matèria de protecció civil, i associacions que justifiquen labors habituals de col·laboració en matèria de protecció civil amb els ajuntaments on radiquen.
  
Article 3
  
Les ajudes tindran la naturalesa jurídica de subvencions, regulades en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana, i aniran destinades al finançament total o parcial de l'adquisició d'una o més unitats del material que a continuació es relaciona: jaqueta blava o taronja, anorac blau o taronja, parka blau o taronja, xandall blau, jupetí salvavides, impermeable blau o taronja, pantaló blau cobalt o marí, camisa taronja, jersei blau o taronja, granota de treball taronja, jupetí taronja, pitet reflector taronja, casc, gorra, sotacasc, cinturó, botes, sabates, guants, mocador de coll, mantes, xiulet, escuts identificadors, cantimplora, llanterna, motxilla extintora, destral-aixada, aixada, destral, rastell-aixada, batefoc, màscara per a fums, filtre per a màscara per a fums, cabàs, xerrac, tisora de podar, forca, palet, corda estàtica, corda dinàmica, bloquejador, corriola, corriola fixa, rapelador, cinta plana, cinta tubular, ancoratge tac, saques transport, placa anella, placa revirada, placa recolzada, arnés, casc, conjunt il·luminació, carbur metàl·lic, farmaciola, màscara d'un només ús, i ambú rebutjable.
  
Article 4
  
Les ajudes objecte de la present Ordre seran finançades amb càrrec a la línia de subvenció 404/000/99, Equipament Voluntaris de Protecció Civil, del programa pressupostari 1384580.10 «Protecció Civil i Extinció d'Incendis», amb un import global màxim destinat a aquestes de 58.545.631 pessetes.
  
El valor màxim de cada ajuda no podrà superar la quantia de 160.000 pessetes.
  
Article 5
  
L'import de les subvencions regulades en la present ordre, en cap cas podrà ser de tal quantia que supere el cost de la dotació subvencionada.
  
Tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions o ajudes atorgades per altres administracions o ens públics o privats pel mateix concepte, podran donar lloc a la modificació de la resolució de concessió.
  
Article 6
  
Els criteris de valoració que es tindran en compte per a atorgar les ajudes seran els següents:
  
a) Els riscos a què estiga sotmès el municipi.
  
b) El grau de cobertura dels serveis d'emergències que incideixen al municipi.
  
c)El grau d'aïllament geogràfic.
  
Article 7. Procediment
  
1. Iniciació
  
Les sol·licituds d'ajudes hauran de presentar-se en el Registre General de la Conselleria de Presidència (carrer Historiador Chabàs núm. 2, 46553 València) o en els registres de les delegacions territorials del Govern Valencià a Alacant i Castelló, així com en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les indicades sol·licituds s'haurà d'acompanyar la següent documentació:
  
a) Còpia de l'acord del ple en què es va acordar constituir l'agrupació local de voluntaris de Protecció Civil (els sol·licitants que en anteriors convocatòries hagueren presentat el citat document, no estan obligats a fer-ho de nou).
  
b) Fotocòpia compulsada de la/es factura/es (segons Reial Decret de 18 de desembre de 1985, del Ministeri d'Economia i Hisenda) del material adquirit durant el període de temps comprés entre l'1 de gener de 1999 i el dia de finalització de presentació de sol·licituds. En la factura haurà de constar que el material adquirit és per a dotació del personal de l'agrupació/associació de voluntaris corresponent, o, si hi manca, certificat de l'Ajuntament, en què conste tal aspecte.
  
c) Fotocòpia compulsada del rebut acreditatiu del pagament, o, si hi manca, justificant bancari d'aquest, durant el període mencionat anteriorment, que abaste des de l'1 de gener de 1999 i al dia de finalització de presentació de sol·licituds.
  
d) Certificat de la Tresoreria General de la Seguretat Social, acreditatiu d'estar al corrent de les seues obligacions front a la Seguretat Social.
  
e) Certificat de l'Agència Tributària, acreditatiu de trobar-se al corrent de les seues obligacions tributàries.
  
f) Fitxa de manteniment de tercers, ajustada al model de l'annex I, degudament complimentada.
  
A les sol·licituds presentades pels ajuntaments no caldrà acompanyar els documents referenciats en els apartats d) i e).
  
Les associacions o entitats, amb què la Conselleria de Presidència tinga subscrits acords de col·laboració en matèria de Protecció Civil, hauran d'acompanyar a la sol·licitud la documentació relacionada en els apartats b), c), d), e) i f).
  
Les associacions, que no tinguen subscrits acords de col·laboració en matèria de Protecció Civil amb la Conselleria de Presidència, hauran d'acompanyar la sol·licitud la documentació relacionada en els apartats, b), c), d), e), f), i:
  
g) Certificat de l'Ajuntament on radiquen aquestes, en què s'acredite la seua col·laboració en les dites labors.
  
h) Certificat del Registre on figure inscrita.
  
El termini de presentació de sol·licituds serà de 30 dies, comptadors des de l'endemà ?inclusivament- de la publicació d'aquesta ordre en el Diari Oficial de la Generalitat Valenciana.
  
2. Tramitació
  
La valoració i selecció d'instàncies s'efectuarà per una comissió integrada per:
  
- El cap del Servei de Planificació de l'Àrea, del Servei d'Emergències de la Direcció General d'Interior.
  
- Un representant de la Secretaria General, de la Conselleria de Presidència.
  
- I dos representants de l'Àrea del Servei d'Emergències, de la Direcció General d'Interior.
  
Si la sol·licitud no reunira els requisits necessaris o faltara algun dels documents exigits, es requerirà per escrit a l'interessat per a que, en el termini de 10 dies, esmene la falta o acompanye els documents preceptius, advertint-li que, de no fer-ho així, es tindrà per desistida la seua sol·licitud.
  
La comissió de valoració elevarà la seua proposta al conseller de Presidència, que resoldrà les ajudes sol·licitades i notificarà la resolució d'aquestes, en el termini màxim de 3 mesos, des de la finalització del termini de presentació de sol·licituds, entenent-se desestimades si no recaiguera resolució en el citat termini.
  
3. Recurs
  
Contra les resolucions del conseller de Presidència, que posen fi a la via administrativa, es podrà interposar potestativament recurs de reposició davant d'aquest, en el termini d'un mes comptador des de l'endemà de la seua notificació, o bé, recurs contenciós administratiu davant de la Sala del Contenciós- Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb allò establit en els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
Article 8
  
Els beneficiaris de les ajudes estaran obligats a:
  
a) Realitzar l'activitat que fonamenta la concessió de la subvenció.
  
b) La submissió a les actuacions de control financer, que corresponga a la Intervenció General, en relació amb les subvencions concedides.
  
c) Comunicar a l'entitat em qüestió l'obtenció de subvencions o ajudes per a la mateixa finalitat, procedent de qualssevol administracions o ens públics.
  
d) Acceptar les normes fixades en aquesta convocatòria, així com aquelles que la Direcció General d'Interior establisca per al seu desplegament i seguiment.
  
DISPOSICIÓ FINAL
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors, des de l'endemà de la seua publicació, de conformitat amb allò establit en els articles 10 i 46 de la llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 16 de juny de 1999
  
El conseller de Presidència,
  
JOSÉ JOAQUÍN RIPOLL SERRANO
  
Manteniment de tercers, proveïdors
  
Alta d'entitat de crèdit
  
Dades del proveïdor
  
Nom o raó social: ...
  
NIF/CIF: ...
  
Adreça: ...
  
Població: ... Codi postal: ...
  
Titular del compte bancari: ...
  
Entitat financera: ... Codi banc: ...
  
Adreça: ... Localitat: ... Codi Sucursal: ...
  
Compte corrent núm.: ...
  
Declare que són certes les dades dalt reflectides i que identifiquen el compte i l'entitat financera a través de les quals desitge rebre els pagaments que, en la qualitat de proveïdor de la Generalitat Valenciana, em puguen correspondre.
  
Firma ..., ... d ... de 1999
  
(lloc) (data)
  
Firmat per: ... DNI núm. ... en qualitat de: ...
  
Verificació de les dades per part de l'entitat bancària
  
Segell i firma de l'entitat bancària
  
Firmat per:\_\_\_\_\_\_\_\_\_\_\_\_\_\_\_\_\_\_\_\_\_
  
DNI núm.\_\_\_\_\_\_\_\_\_\_\_\_\_\_\_\_\_\_\_\_\_\_
  
En qualitat de \_\_\_\_\_\_\_\_\_\_\_\_\_\_\_\_\_\_\_
  
Qualsevol modificació o variació posterior que afecte a les dades dalt consignades (canvi de titularitat, poder, compte corrent, entitat financera, etc.), haurà de comunicar-se necessàriament al centre emissor de la despesa i complimentar nova fitxa de manteniment de tercers.
  
Si la modificació consistira en canvi d'entitat financera, això no suposaria l'anul·lació de què figurara en la present fitxa, excepte manifestació.
  
Certificat a complimentar per part de l'administració pública
  
Certifique: que es compleixen els requisits de les instruccions de la circular de la Intervenció General, de 14.02.1992.
  
València, ... d ... 1999
  
El secretari general,